**Pest Megyei Vállalkozásfejlesztési Alapítvány**

**(PMVA)**

**Etikai kódex**

1.1. A túlzott mértékű eladósodottság elkerülése. A PMVA munkavállalói minden ésszerű intézkedést megtesznek annak érdekében, hogy egy hitelt csak abban az esetben hosszabbítsanak meg, ha a hitelfelvevő a törlesztési képességét bizonyítani tudja, és a hitel hatására a hitelfelvevők nem adósodnak el túlzott mértékben. Hasonlóképpen a szolgáltatók kellő módon gondoskodnak arról, hogy az alacsony jövedelmű ügyfelek számára felajánlott nem hitel jellegű pénzügyi termékek (mint pl. biztosítások) megfelelőek legyenek.

1.2. Átláthatóság és felelős árképzés. A PMVA tagjainak tevékenysége átlátható. A pénzügyi termékek árképzése, feltételei (ideértve a kamatköltségeket, biztosítási díjakat, egyéb díjakat, stb.) átláthatóak, az ügyfelek számára érthető formában vannak közzétéve, az ügyfelek számára elérhetőek, és lehetővé teszi a PMVA tagok számára a fenntarthatóság elérését.

1.3. Elfogadható behajtási gyakorlatok. A PMVA munkavállalói nem alkalmaznak sértő és kényszerítő erejű behajtási gyakorlatot. A behajtási gyakorlatok egyensúlyt tartanak a nem teljesítő hitelek behajtására irányuló felelősség és azon kedvezményezettek jogai között, akik számára a kötelezettségek teljesítése problémát jelent.

1.4. Etikus viselkedés. A PMVA munkavállalói magas etikai normák szerint járnak el a mikrofinanszírozási ügyfelekkel való együttműködés során, és a szolgáltatók gondoskodnak arról, hogy megfelelő biztonsági intézkedésekkel rendelkezzenek a korrupció vagy az ügyfelekkel való helytelen bánásmód felderítésére és korrigálására.

1.5. Panaszok jóvátételére szolgáló mechanizmusok. A PMVA munkavállalói időszerű és rugalmasan reagáló mechanizmusokkal rendelkeznek az ügyfelek panaszainak lekezelésére és problémáinak megoldására.

1.6. Az ügyféladatok bizalmas kezelése. Tiszteletben tartják az ügyfelek bizalmas adatait, melyeket az ügyfél kifejezett hozzájárulása nélkül nem lehet egyéb célokra felhasználni (miközben a pénzügyi szolgáltatók fontos szerepet játszanak abban, hogy az ügyfelek minél jobban kiaknázhassák a hitelezési múltjuk összeállításából származó előnyöket).

1.7. Nemek közötti egyenlőség és diszkrimináció-mentesség. A PMVA munkavállalói támogatják és tiszteletben tartják a nemek közötti egyenlőség és diszkrimináció-mentesség alapelvét a dolgozóikkal és ügyfeleikkel való kapcsolataikban.

1.8. Tiltott minden olyan hátrányos megkülönböztetés, amelynek alapja az adott személy valós vagy vélt tulajdonsága – így többek között, de nem kizárólag bőrszíne, neme, nemzetisége, vallási vagy világnézeti meggyőződése, nemi identitása, nemzetiséghez való tartozása, fogyatékossága, szexuális irányultsága, politikai vagy más véleménye, családi állapota.

1.8. Fenntartható fejlődés, környezetvédelem és fejlesztés. A PMVA munkavállalói figyelembe veszik a fenntartható fejlődés alapelveit, és támogatják a környezetvédelemmel és fejlesztéssel kapcsolatos célkitűzéseket.

Budapest, 2020. február 11.